Alfred Matt

Alfred Matt (født 11. mai 1948 i Zams) er en tidligere østerriksk alpinist.

Matts fremste meritt var bronsemedaljen i slalåm fra OL 1968 i Grenoble. Etter at Karl Schranz ble diskvalifisert i etterkant av rennet, rykket Matt opp fra fjerde- til tredjeplass. I OL 1972 i Sapporo kom han på 14.-plass i slalåm.

I verdenscupen vant Matt to renn. Han oppnådde også to andreplasser og fire tredjeplasser, pluss ytterligere 15 plasseringer blant de 10 fremste. I sesongen 1968/69 ble Matt nummer to i slalåmcupen sammenlagt. Han kjørte sitt siste renn 23. mars 1973 i Heavenly Valley.

Matt ble østerriksk mester tre ganger: 1969 i storslalåm og kombinasjonen, 1973 i slalåm.

 Verdenscupseire 
 Dato Sted Land Disiplin 1. mars 1969  Berchtesgaden  Tyskland  Slalåm 16. mars 1969  Mont Sainte-Anne  Canada  Slalåm

 Referanser 

 Eksterne lenker 


Kategori:Østerrikske alpinister
Kategori:Olympiske bronsemedaljevinnere for Østerrike
Kategori:Medaljevinnere under Vinter-OL 1968
Kategori:Deltakere for Østerrike under Vinter-OL 1968
Kategori:Alpinister under Vinter-OL 1968
Kategori:Deltakere for Østerrike under Vinter-OL 1972
Kategori:Alpinister under Vinter-OL 1972
Kategori:Fødsler i 1948
Kategori:Olympiske bronsemedaljevinnere i alpint
Kategori:Østerrikske mestere i alpint